經數: 二八二三

經名: 大乘入道次第開決

頁數: 一二一一

上	欄

而屬依他. 唯說眞如圓成實攝. 寧言無漏亦

成實耶

漏無漏門但是等者. 所言漏者染汚漏世連

注流散不絶之義. 故舊經論譯爲有流. 然釋

此漏有其二種. 一者性漏. 此有三種. 一者欲

漏. 二者有漏. 三無明漏. 雜集第七釋此義之.

依外門流注故名欲漏. [&FFFF]#內門流注故立有

漏. 依彼二所依門流注故立無明漏. 謂諸現

惑令心連注流散不絶是漏義故. 若俱舍等

諸論所說. 有身見等諸煩惱中立漏名相. 自

體令他心心所等染漏泄故. 故以一切現行

煩惱爲漏自性. 二者有漏. 此爲五種. 一五色

根. 二五塵境. 三惡心品. 四善心品. 五無記

心. 此等皆與自身現惑俱時相資境故名有

漏. 故唯識論第五卷云. 然諸有漏由與自身

現行煩惱俱生俱滅互相增益方成有漏. 自

身煩惱卽簡他身. 要自煩惱成自有漏. 非由

他惑成有漏故. 現行煩惱卽簡惑種. 有學聖

者雖惑種隨. 而諸聖道不成漏故. 俱生俱滅

簡色未惑. 非前後惑能成現漏. 已成未生不

俱有故. 互相增益簡無漏種. 雖與五法俱生

俱滅. 不相資益性相壞故. 由此返顯自身所

有現行煩惱與前五法俱生俱滅. 其性同故.

互相資益方成有漏. 此則五法非本性漏. 有

彼漏故名爲有漏. 此能熏成有漏法種. 種復

能生有漏現行. 故無始來有漏成立. 若爾世

間信等善品應非有漏. 無現惑故. 答. 雖意識

中現惑不起. 而末那識諸識常生. 此與諸識

旣非定異. 能汚信等亦成有漏. 若爾末那初

中	欄

地轉時. 則五八識亦成無漏. 答. 雖第七識無

現行漏. 而有漏種. 亦令五八耶識成漏. 若

爾亦由隨眠成漏. 如何前說簡種子耶. 答. 前

正簡者但當識種. 今末那種故不應例. 此唯

識中約剋體說. 但取末那爲有漏依. 若依瑜

伽及雜集論. 通約諸義辨有漏因. 故彼文云.

謂由事故. 隨眠故. 相應故. 所緣故. 生起故.

所言事者. 卽前五體皆漏隨眠所隨逐故. 若

三性心漏相應故. 若五塵境漏所緣故. 若五

色根漏所生故. 故五體事皆成有漏. 言無漏

者與前相違. 謂由永斷漏自性故. 內證眞理

發生聖智及智所起皆名無漏. 此無漏體亦

有五種. 卽五般若. 無漏體故. 無漏性故. 無

漏起故. 無漏伴故. 無漏境故. 雖有五種總攝

爲二. 五種不離有無爲故. 故俱舍論本頌說

云. 無漏謂道體及三種無爲等

淸淨增上力等者. 淸淨力者. 謂善根力以能

降伏所除障故. 增上力者. 謂大願力常作善

友增進道故. 堅固心者. 由善根力大菩提心

堅固不退. 心昇進者. 由大願力修善之心運

運增長. 此依攝論二釋文說. 而本釋中謬以

善根爲增上力. 智者詳之

名菩薩初心三無數大劫者. 然劫不同有其

四種. 故俱舍論本頌說云. 應知有四劫. 謂壞

成中大. 壞從獄不生. 至 外器都盡. 成劫從風

起. 至地獄初生. 中劫從無量. 減至壽唯十. 次

增減十八. 後增至八萬. 如是成已住. 名中二

十劫. 成壞壞已空. 時皆等住劫. 八十中大劫.

大劫三無數. 菩薩發此二心之時. 卽名創入

下	欄

三無數劫之初心也

衆生成就十六種法等者. 未見本義且隨愚釋.

心達本性名之爲上. 根不染境故因瑩磨. 因

行無替名勤修善. 果德剋備名曰莊嚴. 止惡

而喜故不生悔. 集善而欣故無所厭. 學觀同

體名修大悲. 常行拔濟故云憐愍. 無緣普救

名大慈悲. 以己方他故名信. 有行非自利名

爲諸. 難作能作名受行苦. 身心逼迫名有苦

惱. 令永無餘故名破壞. 身不起惡名調諸根.

心順眞理名具正見. 不欣涅槃名心無畏. 不

樂生死名不心有. 常行大道名心佛智. 不視

小逕故遠二乘. 於樂不□故云不慢. 於苦無

惡謂之無悔. 崇重賢善□名恭敬. 輕拒□慢

愧名破壞. 荷佛慈誨名曰知恩. 感而奉行稱

報恩矣. 於善堪能名身有力. 榮而無退名爲

具足. 契理眞宗謂之正法. 自行化彼名曰護

持. 重佛法僧種爲三寶. 讚譽光顯名不斷焉

於菩薩藏等者. 卽大乘敎名菩薩藏. 藏者攝

也. 大乘敎中能攝菩薩理行果義. 攝益菩薩

名菩薩藏. 菩薩藏中說深妙法. 旣聞法已生

悟解心. 知說法者有大智慧. 於深大智而生

愛樂. 爲得妙智故發心也

十隨煩惱所惱亂者. 謂十煩惱隨逐衆生常

起不息故得隨名. 非根本後之隨煩惱. 故雜

集云. 又貪嗔癡名隨煩惱. 隨惱於心. 令不離

染. 令不斷障. 令不解脫. 名隨煩惱

菩薩種姓得具足者. 種姓有二. 一本種姓. 無

始時來法爾有故. 二習種姓. 後聞法已新熏

起故. 自有本種未聞正法無新熏種有. 雖聞

經數: 二八二三

經名: 大乘入道次第開決

頁數: 一二一二

上	欄

法新熏法種. 無本住種. 隨闕一種名不具足.

以瑜伽論及唯識宗許有一分無姓有情故. 雖

新熏種有闕本種者. 若具二種能發心也

謂欲從諸不善等者. 善不善處通因及果. 且

因相者. 如作諸非法名不善處. 令捨惡從善

名置善處. 言果相者. 從三惡道不善之處. 置

人天道善果之處. 惑但行因卽必感果. 但約

因說善不善處

□正思惟一切相智者. 准大般若說三種智.

謂一切智. 道相智. 一切相智. 檢文未獲. 且作

一釋. 謂二乘智名爲一切. 一切聖人共所得

故. 其菩薩智名爲道相. 具證二空眞道體故.

說佛果智名一切相. 圓證一切境界相故. 此

旣果德圓滿之智. 故正思惟一切相智. 更有

別義. 智者□之

得倍輪王護所等者. 然其輪王總有四種. 皆

有七寶四兵衛護. 故俱舍論本頌義云. 輪王

八萬上. 金銀銅鐵輪. 一二三四洲. 逆次獨如

佛. 他迎自往伏. 諍陳勝無害. 相不正圓明. 故

與佛非等. 旣一切時無有損害. 發心菩薩所

得守護. 倍勝輪王所有守護

勝故無盡故等者. 謂顯大乘超餘二乘. 故

以初句標顯二義. 欲顯初句勝無盡義. 故以

後句而重釋之. 由能攝益他諸有情. 是故大

乘名爲最勝. 由雖涅槃利他不息. 是故大乘

復名無盡

三千大千世界者. 俱舍頌云. 四大洲日月. 蘇

迷盧欲天. 梵世各一千. 名一小千界. 此小千

千倍. 說名一中千. 此千倍大千. 皆同一成

中	欄

壞

初漸起時者. 此三千界初漸起時. 如俱舍論

第十一二及顯宗論第十六七頌及長行廣釋

其相. 今恐文繁但擧其頌. 就中更以取要而

言. 欲令學者易知解故. 安立器世間. 風輪最

居下. 其量廣無數. 厚十六洛叉. 次上水輪深.

十一億二萬. 下八洛叉水. 餘凝結成金. 此水

金輪廣. 徑十二洛叉. 三千四百半. 周圍此三

倍於此金輪上. 乃有九大山. 蘇迷盧處中. 餘

八而圍繞. 於大洲等外. 有鐵輪圍山. 前七金

所成. 蘇迷盧四寶. 入水皆八萬. 妙高出亦然.

餘八半半下. 廣皆等高量. 山間有八海. 前七

名爲內. 最初廣八萬. 四邊各三位. 餘六半半

狹. 第八名爲外. 三洛叉二萬. 四千二百餘. 於

中大洲相. 南贍部如車. 三邊各二千. 南邊有

三半. 東毘提訶洲. 其相如半月. 三邊如贍部.

東邊三百半. 西瞿陀尼洲. 其相如滿月. 徑二

千五百. 周圍山三倍. 北俱盧□方. 面各二

千等. 中洲復有八. 四洲邊各二. 此下過二萬.

無間深廣同. 上七捺落迦. 八增皆十六. 謂□

□屍糞. 鋒Ｃ烈河增. 各住彼四方. 餘八寒地

獄. 日月迷盧半. 五十一五十. 夜半日沒中. 日

出四洲等. 雨際第二月. 後九夜漸增. 寒第四

亦然. 夜減晝□此. 晝夜增臘縛. 行南北路

時. 近日自影覆. 故見月輪缺. 妙高層有四. 相

去各十千. 傍出十六千. 八四二千量. 堅手及

持□. □□大王衆. 如次居四級. 亦住餘七山.

妙高頂八萬. 三十三天居. 四角有四峰. 金剛

手所住. 中宮名善見. 周萬踰繕那. 高一半

下	欄

金城. 雜飾地柔軟. 中有殊勝殿. 周千踰繕那.

外四苑莊嚴. 衆車粗雜喜. 妙地居四方. 相去

各二千. 東北圓生樹. 西南善法堂. 此上有

色天. 住持空宮殿如彼去下量. 去上數亦然.

離通力依他. 下無昇見上. 更有文義恐繁不

錄. 此等皆是漸起相也

當知便爲二十五有等者. 二十五有而作頌

曰. 四洲四惡趣. 六欲大梵天. 無想及淨居. 四

禪四空處. 是二十五有. 隨開合應知. 問. 如三

災起不及四禪. 修漸成住豈能荷負. 肉能荷

負無色界耶. 答. 以若無下欲色二界. 誰修彼

定生彼天中. 故約展轉亦能荷負

願者所習等者. 願是菩薩本所修行. 故十度

中而有願度. 誓卽是願讚助之緣. 以誓助願

願方成故. 或由願樂方能修行. 故願卽是行

之本矣. 後以誓助行得增長. 故誓於行爲助

緣矣

發心菩薩住乾慧地者. 卽十住位慧多定少.

慧少定水名之乾慧

了第一義得正法智者. 正法智者卽正體智.

法者卽是自體之義

行一切種菩薩正行者.   卽行一切種種菩薩

所行之也

無倒加行皆不唐捐者. 所修六度名曰加行.

行不心報卽名無倒. 行無倒行皆於佛果爲

勝因力無虛棄也

一能堅固其心者. 由立誓故恐有違犯招現

當惡. 故行願心得堅固也

能破五蓋者. 一貪欲蓋. 二嗔□蓋. 三□比睡

經數: 二八二三

經名: 大乘入道次第開決

頁數: 一二一三

上	欄

眠蓋. 四掉擧惡作蓋. 五者疑蓋. 覆蔽其心不

得顯了. 障諸善品令其不轉. 故此五種而立

蓋名. 由誓持心除此五種. 是故名爲破五蓋

也. 遮放逸等准而說之

觀一切法如眞實等者. 一切法謂善不善等.

稱眞實性皆無二相. 順眞實性起於觀智. 觀

不善等不起二見. 初起觀智名之爲受. 後無

間妄故謂之持. 故言隨順受持等也

若我□吝心悔等者. 我則欺□十方等文. 兩

處用之. 謂我□吝乃至起於二見相者. 便不

能起六波羅蜜. 我卽欺□十方佛也. 設我能

修六波羅蜜. 若以施戒忍進禪智心淨報者.

我亦欺□十方佛也

卽是趣向一切智門等者. 如無門戶路擁莫

通. 無善知識不入眞道. 故善智識是趣智門

趣向一切智八等者. 如因執八光發十方. 賴

善知識智分十力. 故善知識爲智八也

趣向一切智潮等者. 如因潮泛枯□水盈. 蒙

善友攝受慈波演溢. 故善知識爲智海潮

於善知識生同己心等者. 精勤修行辨一切

智. 是我己事. 由善知識而能得之. 故善知識

無異己也

生淸淨自業果心等者. 謂卽是我淸淨業果.

如須果實必植根災. 與我成根故是我果

普賢菩薩所有行願者. 我發心時一切衆生

同我發心. 我修行時同我修行. 我成正覺等

成正覺. 心願旣爾. 智見亦然. 不見一人不發

心者. 不行行者不成佛者. 卽是名爲行普賢

行也

中	欄

於善知識生福智海心等者. 謂善知識是我

福德智慧之海. 如諸珍寶積集海中. 一切白

法集福智海. 旣由因善根諸願方滿. 旣能令

我積集白法. 故與我作福智海也

生具一切善根等者. 由因善根諸願方滿. 旣

善知識令我願滿. 故知具足諸善根也

天地別乎行□者. 天地卽是大海異名. 如言

南溟北溟□□等. 行□乃是流水名也. 以水

流處小而且淺. 與海異也

及福智二十波羅蜜者. 謂顯十度皆有福德

智慧二性. 此義卽約前引於後. 後淨前說以

約別相. 前五福德後五智慧. 若約引淨通相

而說. 皆具福知

卽如來等盡無生智等者. 等卽等阿羅漢□

支. 唯無學位所得智故. 盡無生卽是盡智

無生智也. 釋此二智通別不同. 若依俱舍通

約四諦. 謂此是苦集滅道我盡知斷證修. 所

得後智名爲盡智. 復於四諦起如是相. 謂我

已知斷證修更不知斷證修. 所起後智名無

生智. 若依雜集. 別依苦集因盡所得智名爲

盡智. 謂此位中永斷集因令無有餘. 所得之

智名爲盡故. 果斷所得智名爲無生智. 由因

盡故當來苦果必竟不生. 所境之智名無生

故. 皆能照境窮其根源. 故此二智名爲覺

也

集起名心者. 若隨相增屬第八識. 集諸法種

起諸法故. 通而言之亦在七識. 採集諸業起

諸種故. 故所積集而爲心義

軌持稱法者. 軌爲軌則是法則義. 持謂任持

下	欄

是法體義. 具此二義故名爲法

足者彼因體卽緣定等者. 如對法論第十卷

云. 神足自體者. 謂三摩地. 由已成滿三摩地

力. 發起種種神變等事

此四非足足之因也者. 卽雜集論又作是說.

神足助伴者. 謂欲勤心觀. 由欲引心起猛利

愛方便證觸心一境性. 由勤勵心於初中後

長時證觸心一境性. 由定持心於內寂靜速

能證觸心一境性. 由觀策心得定依法練心

速證心一境性. 故此四種爲神足因. 若爾四

中心非是定. 不可定與定爲因故. 答. 雖俱是

定. 初後有別. 神足定者心一境性. 卽三摩地

已來滿位. 心之定者持心爲義. 卽是心一境

性加行. 故爲定因理無失也

能深忍樂淸淨等者. 忍謂忍可. 卽是信因. 由

因忍可方生信故. 樂謂樂欲. 卽是信果. 由因

有信方樂欲故. 性自證淸能淨心等. 如水淸

珠能淸濁水. 故淸淨性名之爲信

念支覺法所依止者. 由依繫念令諸善法皆

不妄失有覺智故

精進是覺出離支故者. 謂由精進增勝勢力

能令覺智到所到故

喜是覺法利益支者. 由此勢力令身調適喜

樂發生勝覺智故

是以自體及餘等者. 猶如四智般若義等. 其

中雖有非是智者. 相從義故亦名智等. 當知

此中道理亦爾

粗重爲因能生諸染者. 粗重有二. 一二障種.

故唯識論云. 二障種子立粗重名. 性無堪任

經數: 二八二三

經名: 大乘入道次第開決

頁數: 一二一四

上	欄

違細輕故. 二謂障種. 所引身中無堪任性. 與

五[&FFFF]#法不一不異. 而離五[&FFFF]#無別自性. 若無

此者身必細輕. 違細輕故亦名粗重. 故唯識

云. 或二所起無堪任性. 今於此中說後非前.

有粗重故能生過染. 故瑜伽云. 有過患義是

粗性義. 過患增多性故名爲粗. 不安穩性以

爲粗重性. 是故粗重能生染也

輕安近能治此等者. 有輕安故便離粗重. 離

粗重故於善堪能. 堪任善故不生諸染. 故輕

安是無染因也

由依定故方能離染等者. 謂要依定方發輕

安而離諸染. 故說定是離染依也

捨除障法等者. 由捨遠離比掉愛憂. 不染汚

位爲自性故

無漏身語離五邪心者. 觀諸星像. 耕墾營農.

通致使命. 合和湯藥. 占相吉凶. 以此五種邪

心言命. 如次名爲仰口·下口·方口·維口開

口食也

以自相續身等爲境者. 自相續者卽謂自體.

若言自身則不通心等. 故以相續言顯總包

也. 言身等者. 謂卽等取受心法也. 觀自身境

以修不淨對治之觀. 觀自受境以修非樂對

治之行. 餘二准知

以無常等行相思惟等者. 謂卽等取非樂非

我非淨三種. 行相卽是見解義也

以無所得行相思惟等者. 謂觀自他身無身

相. 而不見有淨與鎭淨. 而修對治身妄念也.

受及心法亦如是說

於現法中得身等者. 謂修行時於現生中遠

中	欄

離一切煩惱粗重. 便得自身適悅樂也. 現法

卽是現生義故

常樂宣說可意等者. 等卽等取諦語法語引

義利語. 諸如是等一切愛語略有三種

命進問安者. 瑜伽論中先明問安後方命進.

故彼文云. 或問安穩吉祥. 或問諸界調適. 或

問晝夜怡樂. 或命前進善來. 據實道理先合

命進後方問安. 瑜伽及乃據西方語故

圓滿殊勝微妙法敎者. 瑜伽但有圓滿法敎.

此中更加殊勝微妙. 依於上下別文而說. 字

義具足故名圓滿. 令得出離故言殊勝. 能契

眞理故謂微妙. 此則通謂三乘敎也

但化彼行何假身同等者. 此問意者. 菩薩所

化通乎三乘. 但可說法化二乘人. 豈要同行

二乘行也. 不爾便是和光同塵. 便與涅槃經

文違背. 答之意云. 菩薩爲化他令行故. 縱二

乘行亦須示行. 自嫌不行人不學故. 故法花

云. 內□菩薩行外現是聲聞. 雖少欲知足而

實淨佛道. 涅槃但和其光而不同塵. 此義故

不乖於理也

若於是義於是等者. 義謂境義卽是起行. 所

依道理境界之處. 如修念佛三昧之行. 必有

所依佛功德境. 故境卽是起行之處. 善根乃

是所起之行

能離不善防護受持等者. 能離不善謂卽是

戒. 此能防護諸惡不善. 於此防護諸惡不善.

淨戒法中常受持也. 七衆謂卽近圓男近圓

女正學衆心寂女近事男近事女. 若兼近住

卽爲八衆. 以非常時但日夜戒. 是故經論但

下	欄

言七衆

一切佛法爲攝善法戒者. 謂正修習力無畏

等一切佛法但是所修所學佛法皆此攝也

若修諸行發起勇□者. 唯識論云. 勇表勝進

簡諸染法. □表精淳簡淨無記. 卽顯精進唯

善性攝

而能安住現法等者. 若欲安住現身輕安調

暢之樂而所入者. 此卽名爲安住靜慮. 若欲

引發六神通故而所入者. 此卽名爲引發靜

慮. 若欲成辨利有情事而所入者. 如是卽名

辨事靜慮

波羅蜜多相違事者. 謂與六度所相違法. 於

喜樂欲財富自在深見功德及與勝利. 當知

卽是施相違事. 於隨所樂縱身口意見功德

利. 是戒相違. 於他輕蔑不堪忍中見功德利.

是忍相違. 於不勤修著欲樂中見功德利. 是

進相違. 於處○陋世雜亂行見功德利. 是定

相違. 於見聞覺知諸言說戱論見功德利. 是

慧相違

波羅蜜多果異熟者. 卽是六度所得果報. 如

下勝德果利中說. 此通因中所得果報. 是故

名爲諸果異熟. 若在果位是無漏善. 則不得

稱爲異熟故. 此義如下菩提中說

無間雜染法等者. 深密經云. 何等名爲間雜

染法. 略有四種. 一無悲加行故. 謂行行時於

諸有情無拔濟心. 二不如理加行故. 謂若修

一波羅蜜時於餘失壞. 三不常加行故. 謂於

所修波羅蜜中多有間斷. 四不慇重加行故.

謂修行時於前境界心生輕慢. 離此四種. 是

經數: 二八二三

經名: 大乘入道次第開決

頁數: 一二一五

上	欄

名無間雜染法也. 云何名爲非方便行. 謂但

財施與生安樂. 不行法施成勝利益. 所以然

者. 非但與財名實饒益. 唯處善法乃眞益故.

若離此事. 是則名離非方便行

能裂□吝貧窮等者. 能裂現在□吝之綱. 引

得廣大福德資糧. 能裂當來貧窮苦綱. 引得

廣大財寶勝位

能息滅惡戒等者. 息滅現在所有惡戒引得

等持. 息滅當來諸險惡趣引得善趣

能息滅忿怒等者. 息滅現在所有忿怒. 息滅

當來所有怨□. 引得現當善住自在

能除遣一切見趣等者. 言見趣者卽五見也.

見趣卽是諸邪惡慧. 旣能除遣虛妄見趣. 故

於品類諸別異法. 隨其所知悉得眞實

謂要行一切事業者. 且如行施. 於內外事一

切種類皆能善捨. 若持戒時. 於遮性等諸戒

種類悉能修持. 忍辱等四准此應知

肉當能得一切智智者. 一切智者卽正體智.

復言智者卽後得智. 或是一切智人之智. 是

故得名一切智智

淸淨相者當知七種等者. 第一不心令他知

我是能修行六度行者. 第四不於不行六度

放逸之人毁而輕蔑. 第五不於自所修行恃.

而高擧於防修事而生逸蕩. 第七不於能行

之人嫉其所行□所解法不相勸示

成就八法能淨檀等者. 不爲自利而行名離

爲我. 不心生死染報名離愛結. 了施性空而

無著名離無明. 不背性而心覺 名離彼我菩

提相. 不見福田非田等名離種種相見. 不心

中	欄

報恩供養名離怖望. 自行化他名曰離□. 他

施而喜故言離嫉. 其心平等猶若虛空不見

彼此. 卽是能淨眞實智也

成就八法能淨尸羅等者. 菩提心者卽三聚

戒. 忘菩提心卽失淨戒. 心二乘地異心小果

亦非護戒. 取著於境障□淨心卽失淨戒. 恃

戒陵人是眞破戒. 不捨慈悲名不捨願. 不心

當有名不依生. 能勝利生名成大願. 戒淨相

者卽第三四. 非謂一切皆戒淨相

成就八法成淨群提等者. 心無所動名善淨

內. 不□他報名善淨外. 世俗三品名上中下

法. 了皆無□名究竟無□. 住第一義名順法

性. 心無量□名無染著. 無所推心名離諸見.

不取諸境名斷諸覺. 無所希心名爲捨願. 無

所造作謂除諸行

成就八法能淨毘梨耶等者. 勤斷諸惡故謂

之精. 勤修諸善說名爲進. 見惡可斷非極能

斷. 見善可修非極能進. 曷可得爲眞精進乎.

卽前三種斷惡精進. 其後五種修善精進. 若

有斷惡淨三業相. 非謂眞實淨除三業. 今雖

爲淨三業之惡. 而了三業如影如響如幻相

者. 是卽名爲眞淨三業. 下之五種修諸善品.

旣知諸法無有自性. 何有具足諸波羅蜜. 旣

覺諸法一眞無□. 何有所照菩提分耶. 旣知

諸法無念非念. 何有所得陀羅尼法. 是則名

爲眞波羅蜜眞菩提分眞陀羅尼. 餘文易解.

不煩解釋. 此總意云. 旣無所斷. 亦何所精.

又無所修. 於何而進. 則無所精無所不精. 亦

無所進無所不進. 是卽名爲眞精進矣

下	欄

成就八法能淨禪等者. 於中道者卽是因也.

言不依者無託緣也. 依託陰等而修禪者. 是

有所得世間靜慮. 非謂眞實出世間禪. 心無

所依與慧平等. 是則名爲淸淨禪矣

成就八法能淨般若等者. 諸法性空無善不

善. 斷無所斷生無所生. 故雖斷惡生善而無

斷常二見. 有爲無自性. 皆從緣所生. 緣亦

無自性. 一切皆無生. 故雖觀緣生而知無生

也. 一切字句能詮於法. 旣無所詮何有能詮.

故云平等離言說也. 無常苦法依有爲觀. 有

爲旣空. 無常何有. 卽非常無常是眞如法界

而無所見. 故寂靜也. 知善惡業招苦樂報. 業

無所造. 旣非能感. 何有業果爲所感耶. 故能

了知無業報也. 表是所酬假名過去表是所

引假名未來. 對此前後立爲現在. 故名籌量

三世之事. 已滅未生中無所住. 皆不可得. 故

知諸法無去來今. 如是八法約俗有義而有

分別. 約眞空義而無分別. 旣此眞俗自體無

差. 觀而不觀. 不觀而觀. 照而無照. 無照而

照. 是謂眞實般若波羅蜜也

由布施故攝受等者. 由行布施所有事業故

常攝受一切資具施諸有情作饒益事

有味無味等者. 謂在定中得三昧樂. 於中耽

著名爲有味. 故在散位無三昧樂卽名無味

謂修施時禁防忍受者. 禁其三業防殺盜等

則有戒性. 施內外財忍受諸苦則有忍性. 餘

義易解. 准而說之

若修戒時遠離等者. 謂起□□犯菩薩戒故.

修戒時無□□故. 則於戒中有施忍也. 戒能

經數: 二八二三

經名: 大乘入道次第開決

頁數: 一二一六

上	欄

止進. 止進卽勤. 旣離懈怠有精進也. 一心持

戒故無散動. 具正信解故無邪見. 無亂無邪

故有定慧

修習所餘亦如是說者. 謂修忍時於苦堪耐.

便能廣捨內外財等. 又無報怨便施無畏. 旣

能忍故不造諸惡. 故有戒性. 旣有堪能便無

懈退. 故有精進. 一心諦察二空之理. 便有

定慧. 精進遍能策勵前後. 故精進中有餘五

度. 又由精進斷惡修善能除六弊. 故有六度.

定慧二度准而說之

能得廣大無盡可愛果者. 然此三果具通依

正體無限極故名廣大. 用無窮際謂之無盡.

相無粗弊故名可愛. 此通因果所得而說. 是

故說言諸果異熟

昔於衆生起大悲等者. 由行施時令彼獲得

命色力安無□辨喜. 故自果位得身最勝. 能

令見者生歡喜也. 由修戒時普於一切無諸

染爲滅苦因. 故獲淨身遍滅諸苦. 由修忍時

遠離嗔怒心無分別離□障故. 色相圓滿普

施光明. 由修精進於一切處勤行利益滅衆

生障. 故於果位能分身等. 由修定時身心寂

靜. 見者勸喜而生善心. 故於果位普勸喜等.

由般若故能令自他離愚癡闇得智慧明. 故

於果位得舒光等

何果異熟當知六種等者. 然准經論說五種

果. 與此六種而相攝者. 先明五果. 後顯配攝.

一異熟果. 此有二種. 一眞異熟. 卽第八識. 由

善惡業之所招感正爲三界總報體故. 二異

熟生. 卽意識中無記性者. 不能招報. 非正報

中	欄

體. 但從異熟識引生故.  合此二種爲異熟果.

二等流果. 此有二種. 一眞等流. 謂有無漏所

有三性心心所法種及現行. 刹那刹那前滅

後生. 前因似後故名爲等. 後果類前故謂之

流. 二假等流. 謂善惡業所引同類好醜諸果.

且如殺生得短命報. 令他命短自命不長. 果

似於因名等流矣. 實是增上. 假名等流. 合此

二種名等流果. 三離繫果. 此有二種. 一由我

空無漏智故. 永斷煩惱繫縛障故. 所顯證得

我空眞如. 二由法空無漏智故. 永斷所知繫

縛障故. 所得法空眞如之理. 合此二種爲離

繫果. 四士用果. 此亦二種. 一法士用. 謂

諸假者士夫作用假諸作具而營造故. 所辨

稼穡工巧等果. 二喩士用. 不唯取於士夫作

用. 凡是因法而爲作者. 諸緣助法以爲作具.

諸所辦果亦名士用. 如世士夫有造作用而

得果故. 從喩爲名. 合此二種爲士用果. 五

增上果. 此亦有二. 一者有力. 謂有爲法卽因

於果有增上力. 如因柱等而成屋等. 卽柱於

舍有增上力. 故屋望柱爲增上果. 二者無力.

謂此於彼雖無勝力. 但於彼法無障□能. 卽

此於彼爲增上緣. 故彼於此爲增上果. 合此

二種爲增上果. 今此六度所得之果. 不唯是

初異熟果故. 是故倒言果異熟也. 於六果中.

得大財富是增上果. 往生善趣是異熟果. 無

怨壞等亦增上果. 亦是相似等流果攝. 第四

五六皆增上果. 亦是喩說士用果收

此通因中所得果者. 顯不唯是佛位果也. 以

佛非是趣生攝故. 不用世間財富樂故

下	欄

雖觀身等四境無相等者. 問. 若未除障何假

須修. 復何故說能除四倒. 答. 且息四倒不起

愛增染淨之業. 而未卽能除彼能起二根本

障. 故懈怠等障未除也

謂諸菩薩先於等者. 謂卽資糧加行二位未

能親證二空眞如. 凡所修行依勝解力. 是故

名爲勝行地. 言勝解者決印爲義. 於所照解

決定印持故名勝解

修奢摩他等者. 奢摩他者此云止品. 爲欲令

心息分別故. 止諸境相所有相應心心所等

總名爲止. 毘□舍那此云觀品. 爲欲令心明

利現前不比沒故. 觀察境相所有心等總名

爲觀. 旣非一法故皆言品. 卽是趣入心一境

性. 等持眞空之方便也

能爲三慧作助伴者. 由前八種所有善法. 能

與聞慧而爲助伴. 第九思惟所有善法. 能與

思慧而爲助伴. 第十修習所有善品. 能與修

慧而爲助伴. 於其三聚諸善法中. 由念思定

力最勝故. 而名思惟及修習等

法門一軌適絶等者. 軌則也. 適往也. 躊躇疑

路也. 轍跡也. 岐路也. 履步也. 此總意云. 若

法門唯遵一. 則而往者無疑異道. 今旣敎跡

殊途. 進步者焉能無惑

且夫阿含至敎等者. 謂阿含經□斥我相但

留於法相不亡. 故知實有有無爲法. 般若經

說一切有爲眞如涅槃皆如幻化. 則有無爲

一切皆空. 花嚴經說三界唯心. 地論釋云第

一義心. 明知許有法性眞體. 涅槃經說大般

涅槃常樂我淨四德無爲. 故知許有眞實我

經數: 二八二三

經名: 大乘入道次第開決

頁數: 一二一七

上	欄

相

有無紛亂人法等者. 阿含說有. 般若談空. 涅

槃我人. 花嚴心法. 紛□糾亂. 人法交雜. 驅疑

惑迷生使無直道. 幻失本居名爲弱喪. 旣無

定趣何路歸方

若存乎法我等者. 若如花嚴涅槃二經存乎

法我. 則外道敎同於內宗. 足可依據. 若如般

若觸類皆空. 修行之典徒欲修習. 言日親者.

卽謂佛敎. 依而修行日親道故. 未詳本意. 且

述愚情. 後有智者改而正也

□楯斯存物疑那遣者. 上莫侯反. ○之類也.

說文云. □長二丈建於兵車也. 下食允反. 欄

[&FFFF]#之類. 從日[&FFFF]#橫日楯. 此亦兵車欄障之類

也. 古人有賣二物於市. 極誇語於人言. □利

而楯堅. 或有質曰. 以子之□擊子之楯如何.

其人自知語違. 遂默而無對. 今此乖違亦存

□楯之義也. 未詳所出. 知者□之

諸[&FFFF]#自相者. 色變現爲相. 受領納爲相. 想取

像爲相. 行造作爲相. 識了別爲相. 相者卽是

自體義. 故雜集論中廣以多門宣說[&FFFF]#等. 此

別[&FFFF]#自相也

生相滅相永斷等者. 未見本釋. 且□一解. 從

緣起故名生卽緣盡故名滅. 因亡名永斷. 果

喪名遍知. 謂從煩惱而起諸業故. 故有諸[&FFFF]#.

名[&FFFF]#生相. 若業煩惱因緣滅時. 則諸[&FFFF]#謝. 名

[&FFFF]#滅相. 旣知苦[&FFFF]#從業惑生. 永斷其因名永

斷相. 由因斷故遍知三界諸[&FFFF]#不生. 名遍知

相. 由修念住正斷等故. 而得永斷遍知等智.

故念住等未生令生生已等也. 此等皆是二

中	欄

乘宗中有所得觀. 世尊昔於阿含經中而宣

說也. 彼時宣說諸[&FFFF]#自相生相滅相永斷遍

知所有諸相. 皆說爲有. 至第二時說般若等.

乃說諸法皆無自性無生滅等. 一向相違. 是

何深意

餘二准知者. 依他不以自然而生. 以無自然

生性爲第二無性. 是故名爲生無自性性. 圓

成不以我諸爲性. 以是二空勝義理故. 卽以

勝義無我法性爲第三無性. 名爲勝義無自

性性

然因我法二空所顯等者. 謂眞如理乃是勝

智所行境義. 故名勝義. 非是我法二執境義.

故要我法二執空處. 方顯眞如勝義. 旣因我

法二執無性所顯故. 從能顯二空爲名. 名爲

無性. 若爾應言無性勝義. 何故乃言勝義無

性. 答. 勝義旣因無性所顯. 勝義卽無我法二

性. 是故得名勝義無性

成實依他而體非是三無性者. 然三無性皆

約遍計所執而說. 相無自性約計所執當性

無有體相而言. 生無自性約依他上無計所

執自然性說. 勝義不約二性本體言也

隨所化宜覆相談也者. 謂據實理一切諸法

非空不空. 以一切法皆有三性不相離故. 然

阿含經隨所化者宜聞不空. 佛卽隱覆遍計

空相. 偏就依圓說有諸法. 大般若經隨所化

人宜聞不有. 佛卽隱覆依圓有相. 化就計執

說諸法空. 是故皆名覆相談也

生由漸染堪聞等者. 如深好色漸染方成. 究

竟大乘漸聞始悟. 故初說有次乃談空. 後時

下	欄

方說非空非有. 契會中道乃名圓宗

唯爲發趣聲聞乘者. 者謂假者卽發心人. 彼

乘體者卽以彼位諸無漏智及所證理幷諸功

德皆爲乘體. 故莊嚴論乘體頌云. 心說行聚

果. 名有上中下. 依此三品別. 建立有三乘. 此

假者人爲欲趣入彼所證道而發其心故. 名

發趣聲聞乘者

以四諦相轉正法輪等者. 然此文中三種法

輪. 卽金光明說轉照持. 旣法輪義佛法要宗.

肉此文中三種不同. 今者略以三門分別. 一

明體性. 復有五種. 一者自性. 卽取三乘見修

無學所有聖道. 唯此性能□□等故. 二者因

起. 卽取能生聖道之敎及聞思修諸方便慧

爲道因故. 三者助伴. 卽取相應四[&FFFF]#心法及

色[&FFFF]#性. 要有戒等方起證故. 四者境界. 卽取

四諦十二因緣三性等境. 要觀境界方有智

故. 五者得果. 卽是三乘菩提涅槃. 隨其所

應三乘聖道所得果故. 故法輪體剋性相從

有此五種闕一無故. 故亦卽是敎理行果. 二

釋名字. 復分二義. 一法二輪. 法有二義. 一者

軌則. 卽前體性皆可軌則故爲法. 二任持義.

卽前五種皆持自性又得名法. 輪有四義. 一

圓滿義. 具□輻輞圓滿義故. 卽如所修八聖

道中. 正見思惟說名爲□. 是根本故. 正語業

命說名爲輻. 因□有故. 正念勤定說名爲輞.

攝錄餘故. 故說聖道喩之爲輪. 二□□義. 此

四種法若伏若斷若助若正. 未斷煩惱皆能

□故. 如聖王輪能降未降諸怨敵故. 故喩於

輪. 三鎭過義. 能鎭已伏一切煩惱. □其勢力

經數: 二八二三

經名: 大乘入道次第開決

頁數: 一二一八

上	欄

更不令起. 如聖王輪鎭已伏者更無返動. 故

喩於輪. 四不定義. 轉所解法至餘身中. 從彼

見修無學轉生言敎等智發言敎他. 他從言

敎轉生見修無學道等. 如世間輪隨轉不定.

故前聖法喩之爲輪. 法卽是轉持業釋也. 三

者轉相. 有其三義. 一示相轉. 謂此是苦集滅

道諦. 示四諦相令其悟解. 入於見道斷分別

障證諦理故. 二勸修轉. 謂說汝應遍知永斷

作證修習. 勸修諦行令更進修. 所有斷證有

學道故. 三引證轉. 謂告彼言. 汝已知斷證修

諦理. 住無學道. 爲作證明. 知彼滿故. 故一一

諦皆有三轉. 故維摩經云. 三轉法輪於大

千等. 其一一轉皆有四相. 謂卽眼智明覺行

解. 卽依三世總別照解而說四種. 三轉各四

故成十二. 四諦合有四十八種. 以行數同但

言三轉十二行輪. 法輪之義其相甚多. 恐文

繁廣略示少分. 然此所說四諦法輪. 旣包一

切染淨因果. 體雖非無非定實有非有非無.

是中道理. 旣許通是三乘境界. 故亦通是三

時法輪. 初爲小乘除其遍計所執我相了我

空故. 就不無義說皆爲有. 故言此是苦集滅

道. 是以經言. 以四諦相轉正法輪. 次爲大乘

除其遍計所執法相令悟諸空. 約不有義總

說爲無. 故言一切無自性等. 是故經言. 以隱

密相轉法輪等. 復爲諸乘雙除二執故. 約三

性顯中道理. 顯說諸法有空之相. 是故經言.

以顯了相轉正法輪. 初轉外道所有我相令

入小乘. 名轉法輪. 次以空法照破前有令入

大乘. 名照法輪. 後以顯說處中之法住持中

中	欄

道. 名持法輪. 佛法大海深廣無涯. 若欲具說

窮劫不盡. 粗釋經文令易入故

初爲二乘偏談四諦但說依他圓成有等者.

謂四諦法卽是依圓. 苦集兩諦染因果故但

依他性. 滅道兩諦淨因果故而是圓成. 道諦

無漏雖從緣生. 今乃攝入不倒圓成. 故後二

諦皆圓成攝. 以四諦法是實因果. 不攝遍計

無體之法. 故言但說依他圓成有等

正等菩提廣大深遠者. 無上菩提不過福智.

約福名廣. 無邊際故. 約智名深. 難測知故. 或

大菩提卽是理智. 智無限極故名廣大. 理無

思議故名深遠

省己意樂修等者. 省謂省察. 意樂卽是信及

欲樂. 若有施等難修屈時. 便卽有察自身本

有信及欲樂. 堪能修習不應退也

三聞諸佛圓滿等者. 卽六轉依中果圓滿轉

也. 六轉依者. 唯識論云. 轉依位別略有六種.

一損力益能轉. 謂初二位. 由勝解及□愧故.

損本識中染種勢力. 益本識內淨種功能. 漸

伏二障. 亦名爲轉. 二通達轉. 在通達位. 由見

道力通達眞如. 斷分別生二障粗重. 證得一

分眞實轉依. 三修習轉. 謂修習位. 由數修

習十地行故. 漸斷俱生二障粗重. 漸次證得

眞實轉依. 四果圓滿轉. 謂究竟位. 由三大劫

阿僧企耶修集無邊難行勝行. 金剛喩定現

在前時. 永斷本來一切粗重. 頓證佛果圓滿

轉依. 窮未來際利樂無盡. 五下劣轉. 謂二乘

位. 專心自利厭苦欣寂. 唯能通達生空眞如.

斷煩惱種證眞擇滅. 無勝堪能名下劣轉. 六

下	欄

廣大轉. 謂大乘位. 爲利他故趣大菩提. 生死

涅槃俱無欣厭. 具能通達二空眞如. 雙斷所

知煩惱障種. 頓證無上正等菩提. 有勝堪能

名廣大轉. 前果圓滿別指佛果. 此廣大轉通

約諸位. 或前顯體此作用. 對二乘位別顯此

能. 故亦卽是果圓滿攝

引他粗善肉己等者. 如攝大乘世親釋云. 如

世間者由有障善而成其善. 謂有障善當命

終時卽引可愛一切自體圓滿而生. 肉我今

者由無障善而成其善. 不當成佛無上菩提.

無有是處

由斯三事練磨等者. 始從初住至□向終. 皆

以三事練磨其心. 故於修證而不退也

忍世第一印所取境觀能取等者. 此中文略.

且作是說. 非世第一但印境空觀於能取. 於

忍義中尙猶不足. 豈兼世第一而是說耶. 下

次文中又說. 忍及世第一法印所取空. 觀能

取識亦非實有. 文亦不足. 若具文義. 如下當

知. 此不繁擧

妄執六塵識外他造者. 若諸小乘說. 由業力

引四大種極微所成. 若諸外道亦有說是極

微成者如順世. 亦有外道各別執有大梵時

方本際自然虛空我等. 隨執此七常住實有

具諸功能生一切法. 卽是妄執六塵等法識

外他造也

依因善友作意等者. 一依因力. 謂卽性習二

種爲因. 二善友力. 謂卽十方諸佛菩薩. 三作

意力. 謂於大乘深生信解. 四資糧力. 謂卽福

智二種資糧. 由此四種能修勝行. 故說依於

經數: 二八二三

經名: 大乘入道次第開決

頁數: 一二一九

上	欄

四勝力也

如名身等所詮等者. 等卽等取句身文身. 名

詮自性. 句詮差別. 文卽是字爲二所依. 若唯

一名等卽但稱名等. 若二名等聚卽稱名身

等. 至三已上更稱多矣. 所言[&FFFF]#者積聚爲義.

謂十一色五受六想七十三行八識  各略以

爲一聚. 名爲色受想行識[&FFFF]#故. 舊經論譯云

爲陰. 謂以略名陰多義故. 所言處者生義門

義. 卽內六根及外六境是六識心生長處故.

此六根境隨應能通分別六識出入處故. 舊

□爲入. 失生出義. 所言界者是種族義. 謂卽

六根六境六識是根境識之種類故. 如彼四

姓族類異故. 故種族義名爲界義. 故俱舍頌

云. 聚生門種族. 是[&FFFF]#處界義. 雜集中邊義稍

異此. 不能繁□. 樂者述之. 此等□是所詮義

也

似外相轉實唯等者. 如□眼所見空花. 似在

眼外. 實在眼中

今顯內法似彼妄情者. 此顯似義遣外難也.

謂外難云. 若有外法是所似者應有外法. 若

無外法何所似耶. 無所似故似義不成. 如何

可言心似外境. 故今釋云. 所言似者. 謂顯內

法似能執心. 言內法者. 卽是心所變相分實

唯在內. 妄情不了執爲心外. 故說內法似彼

妄情. 不說內法似外境也

海樓崇聳蜃氣虛構等者. 謂於海中有蟲名

蜃. 狀如蜂蛤. 來遊水上吐氣爲戱. 日光初照

氣狀似樓. 人遠見之謂樓實有. 但是蜃氣非

有實樓

中	欄

何乃同觀□異等者. □見也. □視也. 瞰又視

也. 諒信也. 否惡也. 藏善也. 謂水是一. 四見

不同. 信可由心. 與離心執善惡全別也

於加行時推心等者. 此中語倒. 若正應言. 推

心假有實無行見. 謂於正起加行智時. 所有

推心假有實無行解知見名尋思也

次依於忍印取無等者. 謂忍不同有其三品.

下忍起時印所取無順觀能取. 中忍轉位正

觀能取. 如彼所取決定是無. 上忍起位審定

印可能取是空. 今此文中闕上忍文. 下文卽

具如次文. 今重印可決定是無. 卽是下忍. 又

能取心對境已下. 卽是中忍. 此忍雖亦印能

取等. 卽是上忍

又境之體通於內外者. 問. 旣此內外境與四

緣中親疏二緣云何. 言四緣者. 唯識第七廣

顯其相. 今略擧之. 一者因緣. 謂有爲法親辦

自果. 此體有二. 種子現行. 種子者. 謂本識中

善染無記諸界地等功能差別. 能引次後自

類功能. 及起同時自類現果. 此唯望彼是因

緣性. 現行者. 謂七轉識及彼相應所變相見.

除佛果善極劣無記. 餘熏本識生自類種. 此

唯望彼是因緣性. 因卽是緣持業釋. 二等無

間緣. 舊亦說爲次第緣. 謂八現識及彼心所.

前聚於後自類無間. 等而開導令彼定生. 八

識相望旣非自類又俱時轉. 故非互作等無間

緣. 心所與心雖□俱轉. 非自體類而相應故.

和合似一. 不可施設離別殊異. 故得互作等

無間緣. 三所緣緣. 謂若有法是帶己相心或

相應所慮託. 此體有二. 一親二疏. 若與能緣

下	欄

體不相離. 是見分等內所慮託. 應知彼是親

所緣緣. 若與能緣體雖相離. 爲質能起內所

慮託. 應知彼是疏所緣緣. 親所緣緣能緣皆

有. 離內所慮託必不生故. 疏所緣緣能緣或

有. 離外所慮託亦得生故. 四增上緣. 謂若有

法有勝勢用. 能於餘法或順或違. 雖前三緣

亦得增上. 而今第四除彼取餘. 爲顯諸緣有

差別故. 今此所言通外境者. 非第三中疏所

緣也. 以疏所緣亦不離識. 不可說爲心外境

故. 但說妄情及諸妄執所計實境說爲外耳.

是故得之外無內有. 若疏所緣外亦有故. 若

爾外執亦稱實智. 如何說是虛妄執也. 答. 眼

等取境但是現量. 不能分別强執爲外. 後意

分別强生外相. 故說虛妄爲不稱實. 了知假

有實無. 觀此義主所釋意云. 了知假有實無.

是尋思智. 由此爲因所得決定行智. 名如實

智. 尋攝論意與此不同. 推心假有實無行見.

說名尋思. 了知假有實無行見. 名如實智. 是

故了知假有實無非尋思智. 本釋旣爾. 且依

而解決定行者. 謂如實智卽作假有實無決

定行解也

壞證微妙淨相法者. 謂若能斷雜染相法. 便

能證得妙淨相法. 淨相法者卽是眞如. 相者

卽是體相義故. 由不能斷雜染法故. 正智壞

滅不證眞如. 故云壞證淨相法也

懈怠住法動法等者. 謂懈怠者於所住法於

所動法. 堅固守護都無失壞. 卽前所說雜染

相法. 名所住法. 是可破壞. 不安穩故. 名爲動

法. 常與雜染不相捨離. 故懈怠者深可愍也

經數: 二八二三

經名: 大乘入道次第開決

頁數: 一二二○

上	欄

而猶未能除空有相者. 謂前三位觀二取無

皆作假有實無行見. 故世第一雙印二空. 亦

得假有實無觀智. 假有卽是依他起性. 此卽

有相. 實無卽是遍計所執. 此名無明. 證眞理

時二相皆滅. 故世第一未證眞也

卽四諦等名爲等者. 謂彼四諦以十六門差

別建立名安立諦. 十六門者. 卽四諦下各四

行相. 苦諦四者. 謂卽非常苦空非我. 集諦四

者. 因集生緣. 滅諦四者. 滅靜妙離. 道諦四

者. 道如行出. 參詳俱舍顯宗二論. 就其相顯

易解說云. 有生滅故非常. 逼迫性故苦. 違我

所見故空. 違我見故非我. 能生法故因. 有多

種故集. □滋産故生. 各別助故緣. 諸[&FFFF]#盡故

滅. 三相息故靜. 無衆患故妙. 脫衆災故離. 通

行義故道. 契正理故如. 正趣向故行. 能永超

故出

三謂無間解脫勝進者. 謂從加行創起 聖智.

所應斷惑一念斷盡更不隔念. 名無間道. 前

斷障種後捨粗重. 證前所斷煩惱解脫眞如

之智. 名解脫道. 爲欲進斷餘品煩惱. 證餘功

德所有加行. 無間解脫勝品諸道. 總名勝進.

故勝進道亦不離前無間解脫. 念念進趣卽

名勝進. 故前但說二. 謂無間解脫道也. 或約

總別別開勝進. 如斷欲界上三品惑. 品品須

起無間解脫. 總起勝進斷中三品. 故此文中

許三心也. 雜集更有多種復次義釋勝進道.

恐繁不□

能除[&FFFF]#品見道等者. 謂見道智有其三品. 卽

下品道名之爲[&FFFF]#. 以是初起力微弱故. 此道

中	欄

所斷分別煩惱旣是粗猛. 不名爲[&FFFF]#. 故[&FFFF]#品

言. 唯自見道分別煩惱. 但是[&FFFF]#品. 見道所斷

故名[&FFFF]#品. 見道所斷煩惱粗重. 若准雜集.

煩惱及道各分九品. 謂[&FFFF]#[&FFFF]#等. 卽[&FFFF]#[&FFFF]#道斷

上上惑. 以上上道斷[&FFFF]#[&FFFF]#惑. 今於此中但總

言耳

第三雙觀人法二空者. 前智力劣各別觀斷.

今智力勝故雙觀也. 問. 更有何障第三觀耶.

答. 此是相見非眞見道. 擬儀於眞假說斷言.

故初智劣各別觀斷. 第三智勝一時倣像

二苦法智者. 此言文略. 若具應言苦法智忍

智. 謂是苦法智忍無間道後所得解脫道智

故. 爲存略故但言苦法智也. 不作是釋. 與方

便道中苦法智何別

苦諦所起增上敎法者. 謂說苦諦所有敎法.

此敎依因苦諦而起故言苦諦所起敎也. 此

敎能與諸修行者方便道中苦智爲緣. 卽說

此敎名爲增上

於方便道中緣苦法智者. 謂依敎法所生苦

智. 與苦法忍爲方便因. 故苦法智名方便道

由能分別見道等者. 問. 旣言分別見道所證.

明知卽是相見道收. 何故前言於修道中而

建立也. 答. 理實見修皆有二智. 各自分別自

所證理. 而彼論中. 依自他利增微義邊隱顯

而說. 謂於初地能利自地. 於見道中初得自

利. 眞見義增相見用微. 但說眞見隱相不論.

於修道中所起利他. 本智用微後智用增. 隱

正體智但說後得. 故說修道所有正見分別

見道自所證理. 理實分別自修道中自正體

下	欄

智所證理也

如此各修一度者. 問. 十地全無十度行相. 如

何妄說名修一耶. 答. 此中但約義准說之. 何

必皆須行相同也. 謂第二地得離垢名. 而第

十地成大法智. 准知餘地諸度別修. 但擧一

隅三隅返故. 又說. 十度粗細易難故. 由前前

而引後後. 前前粗故而易修行. 後後細故而

難修習. 故知十度別別漸修. 又說. 眞如有二

功德. 一則本有十相眞如. 二乃新生十種勝

行. 旣眞本德十地證殊故. 新生行地地修別.

然地與行名相應同. 恐失雜修通行之義. 故

地與行名相異同. [&FFFF]#雜依純相影顯說

據實二障俱障二果者. 由說煩惱迷闇諦理

障我空智故障菩提. 由所知障畏法空理令

不顯現故障涅槃. 煩惱障涅槃. 所知障菩提.

次文自說. 此不煩擧

約別而言初障等者. 謂約相增別相而說. 以

煩惱障能感生死故障涅槃. 說所知障□智

不生故障菩提

染慧爲性等者. 然五惡見皆用別境慧爲體

性. 然別境慧通於三性. 今取二性故言染慧.

染通不善有覆無記. 覆卽是染. 障聖道故. 故

惡及覆皆名染也

一薩迦耶見等者. 取隨煩惱一切煩惱皆名

取故. [&FFFF]#從取生故名取[&FFFF]#. 卽舊疏云五盛陰

也. 由煩惱力[&FFFF]#熾盛故. [&FFFF]#言取者簡無漏[&FFFF]#.

要依漏[&FFFF]#起身見故. 然此身見於取[&FFFF]#身. 或

執二以之爲我. 或執一爲我. 執餘爲我所. 不

定執故名移轉身也